སྦྲག་ཐམ་འགྲེམ་སྤེལ་བྱས་པའི་ཉིན་ནས་བཟུང་ང་ལ་འཚམས་འདྲིའི་གནས་འཕྲིན་འབྱོར་མུས་ཡིན་ཅིང་།འཛམ་གླིང་ཡུལ་གྲུ་གང་སར་ཡོད་པའི་ངོ་ཤེས་གྲོགས་པོ་གནས་ཡོད་རྣམས་ནས་དགའ་བསུའི་འཚམས་འཕྲིན་གཏོང་བཞིན་འདུགའདིས་ངའི་བདག་འཛིན་ཆེ་རུ་གཏོང་སྲིད་པས་ད་ལམ་གྱི་ཆེ་བསྟོད་འདི་ནི་རང་གི་ཆོས་བརྒྱུད་དང་བྱ་གཞག་ཙམ་མ་ཟད་འཛམ་གླིང་ནང་འགྲོ་བ་མིའི་བདེ་རྩའི་ཆེད་ལས་ཀ་བྱེད་མཁན་ཚང་མར་ཆེ་མཐོང་བྱས་པ་ཞིག་ཡིན་པར་ངོས་འཛིན་བྱེད་ཀྱི་ཡོད།འདི་ནི་འགྲོ་བ་མིའི་བདེ་རྩའི་ཆེད་ལས་ཀ་བྱེད་མཁན་ཀུན་དང་ལྷག་པར་དུ་རིག་གཞུང་ཤུལ་བཞག་སྲུང་སྐྱོབ་ཆེད་ལས་ཀ་བྱེད་མཁན་ཚོར་ཆེ་མཐོང་བྱས་པ་ཞིག་རེད།